Къэбэрдей, Балъкъэр литературэхэм я лъабжьэхэр зыгъэтIылъахэм я сурэтхэр Iуащхьэмахуэ и щыгу дахащ
Адыгэ, балъкъэр лъэпкъхэм я щэнхабзэм зиужьыным хэлъхьэныгъэшхуэ хуэзыщIа цIыху щэджащэхэу ПащIэ Бэчмырзэрэ Мечиев Кязимрэ я сурэтхэр иджыблагъэ дахащ Европэм и къурш нэхъ лъагэ дыдэ Iуащхьэмахуэ. Ар усакIуэхэм я юбилейхэр гъэлъэпIэным хыхьэу къызэрагъэпэща Iуэхут.
ПащIэ Бэчмырзэ къызэралъхурэ илъэси 165-рэ ирокъу мы гъэм. Ар адыгэ литературэм и лъабжьэр зыгъэтIылъахэм ящыщщ. Хьэрып хьэрфылъэр къигъэсэбэпри, адыгэ алыфбей зэхилъхьауэ щытащ ПащIэм, усыгъэ куэди и къалэмыпэм къыщIэкIащ.
Балъкъэр усыгъэм, балъкъэр литературэбзэм и къежьапIэ Мечиев Кязим къызэралъхурэ илъэси I60-рэ ирокъу. Абы и лэжьыгъэхэр лъабжьэ быдэ хуэхъуащ балъкъэр лъэпкъым и литературэм зиужьыным.
Республикэм и цIыхухэр зэрыгушхуэщ Къэбэрдей-Балъкъэрым и къуэ пажэхэу ПащIэмрэ Мечиевымрэ икIи абыхэм я цIэхэр КъБР-м и тхыдэм зэи хэгъуэщэжынкъым.
Iуащхьэмахуэ муниципальнэ щIыналъэм и администрацэм и пресс-IуэхущIапIэм и унафэщI ТАРИМ Алисэ.
